НАГРАДЕ НА ФЕСТИВАЛУ ДЈЕЧЈЕ ПЈЕСМЕ “НАША РАДОСТ 2024”
У организацији ЈУ „Дјечји савез“ Подгорице, 30. новембра 2024. године, у културно информативном центру „Будо Томовић“ под покровитељством Главног града, подршку Министарства културе и медија Црне Горе, организован је фестивал дјечје пјесме „Наша радост 2024“.
Фестивал се састојао из такмичарског и ревијалног дијела. Ове године такмичило се 16 композиција, које је изводило 18 младих извођача. У ревијалном дијелу фестивала, наступио је дјечји хор “Звјездице”.
Стручни жири у саставу: Александра Филиповић, проф. Музичке културе, ауторка текстова и музике за дјецу и одрасле; Сузана Лековић, проф. Музичке културе у ОШ “Божидар Вуковић Подгоричанин”; Лаида Лекић, проф. музике у Музичкој школи “Васа Павлић”; Зоја Ђуровић, магистарка дириговања и др Софија Калезић, доктор филолошких наука и редовна професорица Универзитета Црне Горе, донела је одлуку да:
• Трећа награда за композицију припадне композиорки Ани Маглица за пјесму „Доста“.
• Друга награда за композицију припадне композиорки Сари Асановић за пјесму „Приганице“.
• Прва награда за композицију припадне композитору Слободану Миовићу за пјесму „Роко кокотић“.
• Награда за најбољи текст – Тоди Никољетић за пјесму „Док има снова“.
• Награда за најбољи аранжман – Зоран Богдановић Рићи за пјесму „Шта ми то у срцу шука“.
• Трећа награда за солисту Милици Цвијетић из Подгорице, за интерпретацију пјесме „Мама“.
• Друга награда за солисту Софији Ђурић из Подгорице, за интерпретацију пјесме „Доста“.
• Прва награда за солисту Дуњи Милачић из Подгорице, за интерпретацију пјесме „Пролећни плес“.
• Награда за најбољи сценски наступ припадне Анђели Обрадовић из Подгорице – „Бежобраžni Дашо“.
• Награда за најмлађег учесника припадне Јани Милић из Подгорице – „Цмокић цмок“.
Дјечји жири у саставу: Мона Мујовић, Огњен Калудеровић, Мија Вујовић, Зара Јововић и Дарја Кнежевић, донели су одлуку да награда за најбољу композицију припадне Софији Ђурић из Подгорице, за интерпретацију пјесме „Доста“.
Дјечји хор „Звјездице“, донели су одлуку да награда за најбољу композицију припадне композитору Саву Јововићу за пјесму „Симпатија“ и Лени Зоговић из Подгорице, за интерпретацију наведене пјесме.
Да сцена фестивала буде достојна његове популарности, ове године по мотивима мјузикл шопа, побринуо се Владимир Клисић, док је за сценарио фестивала било задужено дјечји писац и драмски умјетник Дејан Ђоновић.